નવી દિલ્હીઃ પૂર્વ પ્રધાનમંત્રી અટલ બિહારી વાજપેયીનું ગુરૂવારે સાંજે 93 વર્ષની ઉંમરે નિધન થઈ ગયું છે. કેન્દ્ર સરકારે અટલજીના નિધન બાદ સમગ્ર દેશમાં 7 દિવસનો રાષ્ટ્રીય શોક જાહેર કર્યો છે. આ ઉપરાંત દિલ્હી, બિહાર, મધ્યપ્રદેશ, રાજસ્થાન, યુપી, ઝારખંડ, ઉત્તરાખંડમાં સાત દિવસનો શોક જાહેર કરવામાં આવ્યો છે. તેમના અંતિમ દર્શન માટેની તૈયારીઓ કરવામાં આવી છે. તેમના અંતિમ દર્શન માટે તેમના પરિવારના સભ્યો સહિત રાજકીય નેતાઓ આવી પહોંચશે. આ પછી સાંજે તેમના અંતિમ સંસ્કાર કરવામાં આવશે.